b'\n_START_ARTICLE_\nZvrst videoigre\n_START_PARAGRAPH_\nZvrsti so na\xc4\x8din kategoriziranja videoiger po zvrsteh oz. \xc5\xbeanrih, analogno z drugimi vrstami pripovedni\xc5\xa1tva - knji\xc5\xbeevnostjo, filmom idr. Od njih se videoigre razlikujejo po klju\xc4\x8dni zna\xc4\x8dilnosti, namre\xc4\x8d interaktivnosti, torej ob\xc4\x8dinstvo aktivno sodeluje v dogajanju in z lastnimi dejanji soustvarja zgodbo. Zaradi tega je primarni na\xc4\x8din razvr\xc5\xa1\xc4\x8danja videoiger po na\xc4\x8dinu igral\xc4\x8deve interakcije z igrinimi elementi, okolje, v katerem se dogajajo, oz. vzdu\xc5\xa1je pa je sekundarnega pomena. Poleg okolja, ki je najbli\xc5\xbeje \xc5\xbeanrom drugih vrst pripovedni\xc5\xa1tva (znanstvena fantastika, vestern, horor ipd.), sta za uporabni\xc5\xa1ko izku\xc5\xa1njo pomembna \xc5\xa1e platforma, ki z zna\xc4\x8dilnostmi uporabni\xc5\xa1kega vmesnika vpliva na interakcijo, in (ne)linearnost dogajanja. Kombinacija teh \xc5\xa1tirih zna\xc4\x8dilnosti definira igro.'